[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niEnglishCymraeg"}, {"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000008", "text": "Wrth inni nesa\u0301u ar Ddiwrnod Cyfeillgarwch y Byd eleni, rydym yn dathlu ac yn coffa\u0301u\u2019r cysylltiadau a\u2019r partneriaethau y mae Prifddinas-Ranbarth Caerdydd wedi\u2019u datblygu yn y flwyddyn gyntaf o\u2019u tenantiaeth a leolir yn Cathays, o bartneriaethau a\u0302 sefydliadau eraill a leolir yn sbarc ... perthnasoedd a naddwyd drwy ddigwyddiadau a gynhaliwyd yn yr adeilad ... a mwy."}, {"text_idx": "#000011", "text": "Roedd y gynhadledd yn hynod boblogaidd \u2014 gyda dros 85 o gyfranogwyr a rhestr aros o dros 40 o bobl \u2014 ac a fynychwyd gan lunwyr polisi, academyddion, ac arbenigwyr yn y maes o bob cwr o\u2019r Deyrnas Unedig. Gyda\u2019i gilydd, gwnaethant drafod yr elfennau o arloesi sy\u2019n canolbwyntio ar her, rhannu dulliau ymarferol o ddatblygu a darparu arloesi, a chwyddo llais y Rhanbarth ymysg prifysgolion ac arloeswyr dylanwadol sy\u2019n cynrychioli pob un o\u2019r pedair cenedl."}, {"text_idx": "#000012", "text": "Yn ogystal a\u0302 chyd-gynnal cynhadledd lwyddiannus o\u2019r pedair cenedl, cydweithiodd Cronfa Her Prifddinas-Ranbarth Caerdydd a Phrifysgol Caerdydd hefyd i gyflwyno cyfres o weithdai cydweithredol yn ymwneud ag \u2018Arloesi i Bawb.\u2019 Ac yntau wedi digwydd ddiwedd 2022, rhoes y gweithdy cyntaf sylw i \u2018Yr Her o Brydau Bwyd Ysgol Am Ddim yng Nghymru\u2019, tra bod yr ail wedi trafod \u2018Gwreiddio Cydraddoldeb yn y Pontio i Sero Net.\u2019"}, {"text_idx": "#000013", "text": "Gyda\u2019i bencadlys yn sbarc, ac yn ehangu drwy\u2019r gymuned leol i gyd, caiff gwaith Prifddinas-Ranbarth Caerdydd a\u2019i chymdogion effaith bellgyrhaeddol sy\u2019n ymestyn ar y gorwelion rhyngwladol. Felly, diolch i raddau mawr i amgylchedd cydweithredol yr adeilad, gallodd Prifddinas-Ranbarth Caerdydd adeiladu cysylltiadau\u2019n gyson ymhell ac yn agos, fel ei gilydd."}, {"text_idx": "#000014", "text": "Mae Heol y Maendy hefyd wedi profi i fod yn ganolfan ragorol i Raddedigion Venture \u2013 y rhaglen gan Brifddinas-Ranbarth Caerdydd sydd a\u0302\u2019r nod o gysylltu busnesau ledled y rhanbarth a\u0302 graddedigion dawnus."}, {"text_idx": "#000017", "text": "\u201cYm Mhrifddinas-Ranbarth Caerdydd, rydym bob amser yn chwilio am ffyrdd o wella\u2019r rhanbarth. Rydym yn meithrin y sgiliau a\u2019r doniau a all ailfywiogi a thrawsnewid ein cymunedau ledled sectorau blaenoriaethol a\u2019r economi sylfaenol \u2013 ac yma yn sbarc, rydym yn gweithio\u2019n ddygn tuag at hynny drwy fagu perthnasoedd a\u0302\u2019n cymdogion, drwy feddwl y tu hwnt i\u2019n sefydliad ein hunain a gweld y sefyllfa ehangach sydd yn ein cysylltu ni i gyd.\u201d"}, {"text_idx": "#000018", "text": "Defnyddiodd Venture hefyd yr adeilad yn Cathays fel carreg gamu ar gyfer naddu cysylltiadau a\u0302 chwmni\u0308au ac unigolion y tu hwnt i sbarc, gan gynnal dau ddigwyddiad arwyddocaol yn yr adeiladau: y digwyddiad Rise & Shine gyda Venture, a Sefydlu Rhaglen Cyflymu Gyrfaoedd Venture i Raddedigion, yn ogystal a\u0302 recriwtio graddedigion ar gyfer y cwmni Simply Do a leolir yn sbarc a chynnal deialog agored, cydweithredol ag Anabledd Cymru."}, {"text_idx": "#000021", "text": "\u201cNid yw cysylltiadau wedi\u2019u cyfyngu i gymuned yr adeilad yn unig. Mae Prifysgol Caerdydd yn sefydliad sy\u2019n arwain y byd a chanddi ystod aruthrol o arbenigedd. Mae bod yn sbarc yn gallo bod yn garreg gamu i gysylltu a\u0302\u2019r brifysgol ehangach a phartneriaid a rhwydweithiau\u2019r brifysgol.\u201d"}, {"text_idx": "#000022", "text": "Mae Prifddinas-Ranbarth Caerdydd wedi, yn y flwyddyn ddiwethaf hon ers ymuno a\u0302 theulu sbarc, yn sicr wedi defnyddio\u2019r cysylltiadau hynny a\u0302 Phrifysgol Caerdydd. O ddatblygu partneriaethau a chydweithrediadau swyddogol, i ddatblygu perthnasoedd gwaith ysbeidiol, cefnogol, mae sbarc wedi galluogi Prifddinas-Ranbarth Caerdydd i blannu\u2019u gwreiddiau o dan bridd sy\u2019n gyfoethog mewn arloesedd a chreadigrwydd \u2013 sy\u2019n rhyng-gysylltu\u2019n naturiol ac yn gynhenid mewn ecosystem a gynlluniwyd i arloesi."}, {"text_idx": "#000023", "text": "Fel mae Rhys yn ein hatgoffa: \u201cMae arloesi\u2019n ffynnu pan fo amrywiol ystod o bobl yn cysylltu. Mewn geiriau eraill, mae ar ymchwil ac arloesi llwyddiannus angen pentref. A sbarc yw\u2019r pentref hwnnw! Mewn byr amser, daeth yn fan ar gyfer diwydiant, y sector cyhoeddus, y trydydd sector, ymchwilwyr, llywodraeth, a dinasyddion, i gydgyfeirio. Ni fu gan Brifysgol Caerdydd, o bosibl rhanbarth Caerdydd, erioed adeilad fel hwn o\u2019r blaen. Man lle mae\u2019r holl elfennau angenrheidiol i gymell ymchwil ac arloesi yn cyd-fyw \u2013 gyda chaffi hyfryd i bawb i gael cysylltu a hel straeon.\u201d"}, {"text_idx": "#000024", "text": "Mae\u2019r fath adeilad unigryw a\u0302 chysyniad newydd yn sicr yn gartref naturiol i Brifddinas-Ranbarth Caerdydd \u2013 gyda sbarc yn adlewyrchu ac yn hysbysu\u2019r gwaith y mae Prifddinas-Ranbarth Caerdydd yn ymdrechu i\u2019w gyflawni."}, {"text_idx": "#000025", "text": "\u201cCaiff Ymchwil ac Arloesi fwy o effaith pan fo\u0302nt yn rhyng-gysylltu a\u0302 rhanddeiliaid niferus,\u201d medd Rhys. \u201cYn o\u0302l y rhesymeg honno, mae\u2019n gwneud perffaith synnwyr cael adeilad lle mae\u2019r rhanddeiliaid hynny\u2019n cyd-fyw ac yn cydweithredu. Y nod yn y pen draw yw gweld datrysiadau creadigol, yn seiliedig ar dystiolaeth yn cael eu gweithredu yn y byd go iawn, gan wneud newid cadarnhaol i fywydau pobl \u2013 yng Nghaerdydd a\u2019r tu hwnt.\u201d"}, {"text_idx": "#000029", "text": "Y trawsnewidiad mewn trafnidiaeth sy\u2019n creu rhanbarth cysylltiedig, cystadleuol"}, {"text_idx": "#000030", "text": "Y chwyldro ULEV sy\u2019n trawsnewid trafnidiaeth yn ein rhanbarth"}, {"text_idx": "#000031", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]